เทศบาลตำบลโนนสูง (จังหวัดนครราชสีมา)

เทศบาลตำบลโนนสูง เป็นเทศบาลแห่งหนึ่งในอำเภอโนนสูง จังหวัดนครราชสีมา เป็นเทศบาลที่ตั้งที่ว่าการอำเภอโนนสูง และเป็นศูนย์กลางทางเศรษฐกิจของอำเภอ


 ประวัติ 
 พ.ศ. 2475 หลังจากเปลี่ยนแปลงการปกครอง รัฐบาลได้จัดตั้งเทศบาลขึ้นเพื่อให้สอดคล้องกับการปกครองระบอบประชาธิปไตยทุกจังหวัด ในจังหวัดนครราชสีมา ทางราชการมีความประสงค์จะจัดตั้งเทศบาลเมืองขึ้นที่อำเภอบัวใหญ่ แต่ในระยะนั้นได้เกิดอัคคีภัยครั้งใหญ่ขึ้นที่อำเภอบัวใหญ่ จึงไม่สามารถจัดตั้งเทศบาลเมืองที่อำเภอบัวใหญ่ได้ ทางราชการจึงได้พิจารณาเห็นว่าอำเภอโนนสูงมีชุมชนหนาแน่น ซึ่งเรียกกันว่าอำเภอกลาง จึงได้มีพระราชกฤษฎีกายกฐานะตำบลโนนสูงทั้งตำบลขึ้นเป็น "เทศบาลตำบลโนนสูง" (อาณาเขตครอบคลุมตำบลหลุมข้าวและตำบลธารประสาทในปัจจุบัน)
 วันที่ 14 มีนาคม พ.ศ. 2480 โดยขุนเกษมสิมารักษ์ เป็นนายกเทศมนตรีคนแรก มีเนื้อที่ทั้งหมด 83.63 ตารางกิโลเมตร โดยได้อาศัยสโมสรข้าราชการอำเภอโนนสูง (หลังเดิมรื้อแล้ว) เป็นที่ทำงาน ต่อมาจึงได้สร้างอาคารไม้ชั้นเดียวขึ้นในพื้นที่ของเทศบาลเอง (อาคารหลังเดิม) เมื่อ พ.ศ. 2484
 พ.ศ. 2512 เป็นเวลา 38 ปี ตัวอาคารสำนักงานหลังเดิมผุพังและทรุด ไม่สามรถจะปรับปรุงแก้ไข ให้แข็งแรงและสง่างามได้ จึงได้ขอกู้เงิน ก.ส.ท. จำนวน 650,000 บาท 
 พ.ศ. 2513 จึงได้รับอนุมัติเมื่อ พ.ศ. 2513 และเทศบาลได้ตั้งงบประมาณสมทบอีก 60,000 บาท ซึ่งได้ทำการก่อสร้างเป็นอาคารตึก 2 ชั้น หลังคาทรงไทยตามแบบแปลนของกรมโยธาธิการ 
 พ.ศ. 2514 อาคารหลังดังกล่าวจึงแล้วเสร็จ ซึ่งก็คือ อาคารสำนักงานหลังปัจจุบัน

 ที่ตั้งและอาณาเขต 
เทศบาลตำบลโนนสูง ตั้งอยู่ห่างจากเทศบาลนครนครราชสีมาไปทางทิศตะวันออกเฉียงเหนือ ประมาณ 36 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังนี้

 ทิศเหนือ ติดต่อกับ องค์การบริหารส่วนตำบลลำคอหงส์
 ทิศตะวันออก ติดต่อกับ องค์การบริหารส่วนตำบลหลุมข้าว
 ทิศใต้ ติดต่อกับ เทศบาลตำบลใหม่
 ทิศตะวันตก ติดต่อกับ เทศบาลตำบลด่านคล้า

 การศึกษา 
 สังกัดเทศบาลตำบลโนนสูง 
 โรงเรียนเทศบาล 1 (รัฐราษฎร์สงเคราะห์)
 โรงเรียนเทศบาล 2 (รัฐราษฎร์บำรุง)
 โรงเรียนเทศบาล 3 (รัฐราษฎร์พัฒนา)

 สังกัดอื่น ๆ 
 โรงเรียนโนนสูงศรีธานี
 โรงเรียนจุ้ยฮั้ววิทยา
 โรงเรียนพิทักษ์ภูเบนทร์
 โรงเรียนศรีบันฑิตวิทยา 

 ประชากร 
จำนวนประชากร ณ มกราคม พ.ศ. 2557
จำนวนทั้งสิ้น 9,868 คน แยกเป็นชาย 4,760 คน หญิง 5,108 คนhttp://stat.dopa.go.th/stat/statnew/upstat_m.php สถิติจำนวนประชากรและบ้าน

 ศาสนา 
มีจำนวนวัด 4 วัด
 วัดโนนแต้ว
 วัดบัว
 วัดใหม่สุนทร
 วัดโนนหมัน

 อ้างอิง 

โนนสูง